 **LATVIJAS PAŠVALDĪBU SAVIENĪBA**

Nr.26

06.07.2012.

**99.**

**INFORMĀCIJAI UN DARBAM**

[www.lps.lv](http://www.lps.lv/)

**ŠONEDĒĻ**

****

**3.jūlijā Latvijas Pašvaldību savienībā** notika Novadu apvienības valdes sēde, kurā aplūkoja jautājumus par pašvaldību savstarpējiem norēķiniem; pierobežu pašvaldību sanāksmi; pirmsskolas izglītības iestāžu finansēšanu; sarunas ar Izglītības un zinātnes ministriju un, visu beidzot, jautājumu par skolu autobusu papildus izmantošanu.

Pirmkārt, valdes sēdē tika ierosināts vienoties par pašvaldību savstarpējiem norēķiniem, kas skartu pamatskolas un vispārējās izglītības skolas, bērnu namus, pašvaldību speciālās un profesionālās ievirzes skolas un pansionātus. Šiem norēķiniem būtu jābūt vienoti vidējiem, un kā ierosinājums tikta dots aprēķināt vidējās izmaksas skatoties uz iepriekšējo mācību gadu.

Otrkārt, atskatoties uz pierobežu pašvaldību sanāksmi, Andris Jaunsleinis iepazīstināja valdi ar izteikto aicinājumu, apkopot pierobežu pašvaldību problēmas. Visas pierobežu pašvaldības tiek aicinātas iesūtīt problēmas, kas ir sastopamas noteiktajā pašvaldībā. Jāatgādina, ka termiņš vēstuļu iesūtīšanai tika dots līdz 09.07.2012. Tomēr līdz ar atvaļinājumu laiku, no valdes puses, tika pieņemts lēmums pagarināt šo termiņu līdz augusta beigām.

LPS padomniece Olga Kokāne un Tukuma novada domes priekšsēdētājs Juris Šulcs iepazīstināja valdi ar pirmsskolas izglītības iestāžu finansēšanas plānu un sarunu galvenajiem tematiem, kas tika pārrunāti kopā ar Izglītības un zinātnes ministru – Robertu Ķīli. Kā jau iepriekš tika minēts, no ministrijas puses mērķdotācijas pedagogiem tiks palielinātas par 10 %. Tāpat no ministrijas puses tiek solīts, 77% apmērā speciālo internātskolu finansējums. Runājot par *vaučeru* sistēmu, valde ierosināja, ka pareizais lēmums ir speciāla darba grupas izveide, kopā ar Izglītības ministrijas pārstāvjiem. Pašvaldību pārstāvjiem ir jāpiedalās lēmumu izstrādāšanas un pieņemšanas procesā.

Nobeigumā tika īsi apskatīts jautājums par skolu autobusu papildus izmantošanu. Kā kopsaucējs tika nolemts - atbalstīt ideju par grūtnieču pārvadāšanu šajos autobusos, lai veicinātu pakalpojumu pieejamību arī topošajām māmiņām, kas nevar nokļūt līdz ārstniecības iestādei dažādu iemeslu dēļ.

**\*\*\***

4.jūlijā, Carnikavā notika sacensību organizatoru sanāksme, kurā piedalījās arī LPS priekšsēdis Andris Jaunsleinis. Sanāksmē LPS priekšsēdis izteica pateicību Carnikavas novada domei par lielo uzņemšanos un iniciatīvu organizēt Latvijas pašvaldību darbinieku sporta dienu.

Sanāksmē nolēma veikt nelielas izmaiņas sacensību nolikumā, kā arī par stundu vēlāk pārcelt sacensību sākumu. Informācija par izmaiņām nolikumā un programmā tiks nosūtīta pašvaldībām, kuras pieteikušās sacensībām.

Pieteikšanās Carnikavas novada pašvaldības interneta mājas lapā:

<http://sportadiena.carnikava.lv/>

Par organizatoriskiem jautājumiem jāsazinās ar Carnikavas sporta centra vadītāju Robertu Raimo (tel.29863223, [roberts.raimo@carnikava.lv](mailto:roberts.raimo@carnikava.lv))

**Līdz 9.jūlijam (ieskaitot) vēl ir iespēja pieteikt savas pašvaldības komandu Latvijas pašvaldību darbinieku sporta dienai, kas notiks 28.jūlijā Carnikavā.**

Uz tikšanos **Latvijas pašvaldību darbinieku sporta dienā!**

**\*\*\***

**5.jūlijā Latvijas Pašvaldību savienībā (LPS) notika Eiropas pašvaldību asociācijas „Inovācijas apļa tīkla” valdes sapulce**, kurā apsprieda aktuālos notikumus asociācijā, kā arī pārrunāja nākotnes sadarbības plānus un ikgadējās konferences organizēšanu Briselē.

„Inovācijas apļa tīkls” ir asociācija, kurā apvienojušās pašvaldības un asociācijas no dažādām Eiropas valstīm. LPS arī ir viens no partneriem šajā asociācijā.

**JAUNNEDĒĻ UN TURPMĀK**

**Latvijas Pašvaldību savienības Reģionālās attīstības un sadarbības komitejas sēde 2012.gada jūlijā NENOTIKS.**

**\*\*\***

|  |  |  |
| --- | --- | --- |
|  |  | **GRISIplus_logo** |

**No 9. līdz 12. jūlijam Rīgā un Cēsīs norisināsies Latvijas Pašvaldību Savienības un Vidzemes Plānošanas reģiona veidotie projekta GRISI PLUS pasākumi - vadības komitejas sanāksme, labās prakses piemēru prezentācijas, starptautisks ģeomātikas seminārs un mācību vizīte Vidzemē.**

[Semināra darba kārtība.](http://www.lps.lv/images/resources/file/agenda_SC2_Latvia_GRISI_PLUS_FV%5b1%5d.pdf)

Projekta mērķis ir pilnveidot attīstības politikas lauku teritorijās, pielietojot ģeomātiskās informācijas rīkus. Projekta partnerību veido 14 partneri.

Lai sasniegtu šo mērķi, partneri dalās pieredzē un apzinās, un izstrādās labās prakses ieviešanas plānus ar lauku teritoriju attīstību saistītās sfērās:

* lauku teritoriju pievilcības veicināšana nolūkā piesaistīt jaunus iedzīvotājus, sniedzot viņiem iespēju strādāt attālināti, izmantojot jaunās informācijas un komunikāciju tehnoloģijas;
* vietējo produktu popularizēšana, izmantojot ģeomātikas rīkus un ģeogrāfiskās informācijas sistēmas.

**\*\*\***

**24.jūlijā plānotas Latvijas Pašvaldību savienības sarunas ar Izglītības un zinātnes ministriju,** kuru laikā apskatīs jautājums par profesionālās izglītības sistēmas attīstību un tās finansēšanas modeli; mērķdotācijām pedagogu algām 2013. gadam; 5 – 6 gadīgo izglītībā nodarbināto un pedagogu un sākumskolas pedagogu darba algām, un pieaugušo izglītības politiku un turpmāko attīstības tendencēm. Sarunu temati, sanāksmei nākot tuvāk, var tik precizēti un/vai mainīti.

**\*\*\***

**28.jūlijā Carnikavā** notiks Eiropas aktīvās novecošanas un paaudžu solidaritātes gadam veltītā Latvijas pašvaldību darbinieku sporta diena. Pašvaldību darbinieki sacentīsies skriešanā 5 km un 1 km distancēs pa Carnikavas Piejūras parku, kā arī stafetē ar šova elementiem.

Vēl svarīgāka par sportiskajiem sasniegumiem būs iespēja iepazīties ar jauniem vai no sirds izrunāties ar sen nesatiktiem kolēģiem, kopīgi padziedāt, padejot un vienkārši atpūsties no ikdienas rūpēm.

Vakarā Carnikavas parkā sportiskos pašvaldību darbiniekus sagaidīs:

- uz ugunskura vārīta zivju zupa,

- dejas un joki kopā ar Ufo,

- zaļumballe, kurā muzicēs grupa „Rīgas viļņi”.

**Pieteikšanās Carnikavas novada pašvaldības interneta mājas lapā:**

<http://sportadiena.carnikava.lv/>

Aicinām visus atbraukt līdz vietai, kur Gauja ietek jūrā!

**\*\*\***

**3.augustā, plkst.12:00 plānota Latvijas Pašvaldību izpilddirektoru asociācijas (LPIA) ikmēneša sanāksme**, kas notiks Rēzeknē.

**LPS NESASKAŅO**

* „Par likumprojektu „Grozījumi likumā "Par zemes dzīlēm " (Pielikums Nr.1)
* „Par likumprojektu „Grozījumi likumā „Par sapulcēm, gājieniem un piketiem”( Pielikums Nr.2)
* „Par precizēto likumprojektu „Grozījumi likumā „Par nekustamā īpašuma nodokli” (TA-1127),” (Pielikums Nr.3.)

**LPS SASKAŅOŠANAI PIEPRASĪTIE DOKUMENTU PROJEKTI**

VSS-686 – [Noteikumu projekts "Grozījumi Ministru kabineta 2005. gada 27.decembra noteikumos Nr.1031 "Noteikumi par budžetu izdevumu klasifikāciju atbilstoši ekonomiskajām kategorijām""](http://www.mk.gov.lv/lv/mk/tap/?pid=40255888)

VSS- 687 – [Noteikumu projekts "Grozījumi Ministru kabineta 2005. gada 27.decembra noteikumos Nr.1032 "Noteikumi par budžetu ieņēmumu klasifikāciju""](http://www.mk.gov.lv/lv/mk/tap/?pid=40255889)

VSS-691– [Informatīvais ziņojums "Par Eiropas Savienības struktūrfondu un Kohēzijas fonda pagaidu uzraudzības komitejas izveidi"](http://www.mk.gov.lv/lv/mk/tap/?pid=40255893)

VSS-695 – [Rīkojuma projekts "Par grozījumiem Nacionālās identitātes, pilsoniskās sabiedrības un integrācijas politikas pamatnostādnēs 2012.-2018.gadam"](http://www.mk.gov.lv/lv/mk/tap/?pid=40255900)

VSS-701 – [Noteikumu projekts "Notiesātā resocializācijas īstenošanas kārtība"](http://www.mk.gov.lv/lv/mk/tap/?pid=40255906)

VSS-703 – [Rīkojuma projekts "Par valsts nekustamo īpašumu nodošanu pašvaldību īpašumā"](http://www.mk.gov.lv/lv/mk/tap/?pid=40255908)

**INFORMĀCIJA NO LPS PĀRSTĀVNIECĪBAS BRISELĒ**

<http://www.lps.lv/Darbiba_Eiropa/>

**Latvijas ekonomikas izrāviens: ķīmija vai kosmoss**

**2. jūlijā Briselē (Beļģija) notikušajā Eiropas Savienības Reģionu komitejas (RK) Teritoriālās kohēzijas politikas komisijas sanāksmē tās pārstāvji atbalstīja Latvijas un Igaunijas delegāciju ierosinājumu Eiropas Savienības valstu pētniecības centriem, kas atrodas Baltijas jūras reģionā, galveno uzmanību veltīt tieši savu pārstāvēto reģionu izvēlētajai viedajai specializācijai. Darbības virzienu dažādība veicinātu pētniecību un darbu pie inovācijām dažādās jomās, kā arī pavērtu iespējas plašākai tematiskajai sadarbībai un ekonomiskajai sadarbībai.**

Gatavojoties nākamajam plānošanas periodam, Eiropas Savienības dalībvalstu reģioni tiek aicināti izvēlēties savu viedās specializācijas jomu, kas tiem vislabāk palīdzētu veicināt ekonomisko attīstību. Latvija patlaban vēl spriež par Nacionālo attīstības plānu 2014. – 2020. gadam, kura vadmotīvs ir „ekonomikas izrāviens”. Tajā gan atzīts, ka nepieciešams stimulēt viedo specializāciju, taču nav norādītas konkrētas iespējamās jomas, kurās varētu attīstīt inovācijas un pētniecību. Aktīvākas diskusijas par šo jautājumu tieši patlaban būtu ļoti vēlamas, jo Latvijas rezultāti inovāciju jomā no Eiropas Komisijas puses tiek vērtēti kā ļoti zemi. „Domāju, ka viena no veiksmīgākajām inovācijas jomām Latvijā varētu būt ķīmija – gan farmācijā, gan koksnē,” savās pārdomās par iespējamo Latvijas viedās specializācijas izvēli dalās Latvijas delegācijas RK pārstāvis, Valmieras pilsētas domes priekšsēdētājs Inesis Boķis.

Savukārt lielākas inovāciju iespējas kosmosa jomā saskata Ventspils pilsētas domes priekšsēdētāja 1. vietnieks infrastruktūras jautājumos Jānis Vītoliņš. Tam būtisks priekšnoteikums būtu pārliecinošs Latvijas lēmums par šādu virzību un iestāšanās Eiropas Kosmosa aģentūrā kā pilntiesīgai dalībvalstij: „Ventspils Starptautiskais radioastronomijas centrs jau šobrīd ir sadarbības partneris kosmiskās pētniecības tīklos un sekmīgi darbojas vairākos FP7 projektos. Tāpēc dalība Eiropas Kosmosa aģentūrā ļautu iegūt finansējumu pētniecības centra attīstībai. Patlaban esam šādu vēlmi pauduši, bet tas būtu jādara enerģiskāk.”

Latvijai par dažiem soļiem tomēr priekšā aizsteigusies Igaunija, kas pirms gada kļuvusi par Eiropas Kosmosa aģentūras asociēto biedru un ir ceļā uz pilntiesīga biedra statusu. Tāpat mūsu ziemeļu kaimiņvalsts jau ir tuvāk viedās specializācijas izvēlei. Proti, Narvā pie jūras tiek iegūts degslāneklis, kas tiek izmantots elektroenerģijas un dīzeļdegvielas ražošanai. „Zinātniskie pētījumi Igaunijā šajā jomā notiek jau aptuveni 50 gadus. Tā patlaban ir mūsu viedā specializācija un resurss, ko varēsim izmantot vēl vismaz 100 gadus,” stāsta Juri Gotmans, Igaunijas delegācijas pārstāvis RK un Somerpalu (*Sõmerpalu*) pašvaldības deputāts. Igaunijas enerģētikas koncerns „Eesti Energia” 80% enerģijas saražo, izmantojot tieši degslānekli. Interesanti, ka Valmieras pilsētā elektroenerģijai izmanto arī Igaunijā saražoto enerģiju, proti, tās pirmsākumi ir degslāneklis.

Aptuveni pirms gada „Eesti Energia” uzsākusi degslānekļa ražošanu, arī ASV Jūtas štatā un Jordānijā, izmantojot savu pieredzi degslānekļa iegūšanā un pārstrādē. Viens no iemesliem, kādēļ Igaunija ļoti cenšas attīstīt šo sektoru, ir arī vēlme panākt neatkarību no Krievijas piegādātās gāzes. „Problēma ir tā, ka Eiropas Savienība degslānekli uzskata par fosilo enerģiju. Ja tiks liegta jebkura veida fosilās enerģijas izmantošana, tad varētu rasties situācija, ka degslānekļa vietā mums būs jāizmanto Krievijas gāze,” skaidro Gotmans, vienlaikus norādot, ka šis nebūt nav tas scenārijs, kuru Igaunija vēlētos izdzīvot.

*Agita Kaupuža*

*LPS padomniece Eiropas Savienības jautājumos,*

*LPS pārstāvniecības Briselē vadītāja*

**PROJEKTI, SEMINĀRI, FINANSĒJUMS, DAŽĀDI**

**Noderīga informācija pašvaldību darbiniekiem!**

**Lauksaimniecības Datu centrs** sagatavojis programmas 1.kārtu **mājas dzīvnieku reģistrācijai** un vēlas iepazīstināt ar to pašvaldību darbiniekus. Sanāksme notiks š.g.**12.jūlijā plkst. 11.00** **Zemkopības ministrijā 3.stāvā 328.telpā**.

Pieteikties pa e-pastu [sniedzes@lps.lv](mailto:sniedzes@lps.lv) līdz 10.07. (ja sanāksmes dalībnieku skaits sasniegs 20 cilv. no kāda reģiona, tiks rīkoti izbraukuma semināri-diskusijas reģionos!)

Tās pašvaldības, kuras gatavas suņu reģistrācijai savā teritorijā, var sagatavot pieteikumu piekļuves koda saņemšanai **(veidlapa pielikumā Nr.5).**

Lūdzam sagatavot priekšlikumus programmas papildināšanai par datiem, kas iekļaujami papildus pašvaldības vajadzībām (par suņu turēšanas nodevu u.c.).

**INFORMĀCIJAI:**

**Mājas (istabas) dzīvnieku reģistrācijas kārtību** nosaka [Ministru kabineta noteikumi Nr.491:](http://www.likumi.lv/doc.php?id=232354&from=off)

* Visiem suņiem, kas piedalās izstādēs vai uz laiku tiek izvesti ārpus valsts ir jābūt  
  mikročipētiem un reģistrētiem datu bāzē līdz 2012.gada 1.jūlijam.
* Suņi, kas ir mikročipēti pirms 2011.gada 1.jūlija, datubāzē ir jāreģistrē līdz 2016.gada1.jūlijam.
* Visiem suņiem, kas 6 mēnešu vecumu sasniegs līdz 2016.gada 1.jūlijam ir jābūt  
  mikročipētiem un reģistrētiem datu bāzē.

Pirms mājas (istabas) dzīvnieka reģistrācijas dzīvniekam ir jābūt apzīmētam ar mikroshēmu (mikročipētam). Dzīvnieka apzīmēšanu veic sertificēts veterinārārsts.

**Dokumenti, kas nepieciešami, lai reģistrētu mājas (istabas) dzīvnieku:**

1. Reģistrācijas veidlapa http://www.ldc.gov.lv/../../images/doc_icon.gif[Mājas (istabas) dzīvnieku reģistrācijas veidlapa](http://www.ldc.gov.lv/upload/doc/registracijas_veidlapa.doc)

2. Personu apliecinošs dokuments (pase vai autovadītāja apliecība)

3. Mājas (istabas) dzīvnieka pase.

Līdz **31.12.2012** mājas (istabas) dzīvnieku **reģistrācija ir bezmaksas.**

Ir iespējas lielākos apjomos par lētāku samaksu iegādāties mikročipus Datu centrā, lai suņu īpašniekiem atvieglotu reģistrāciju. Gaidām Jūsu priekšlikumus, kā panākt suņu īpašnieku atbildību par savu suni un kā labāk nodrošināt drošību un kārtību teritorijās!

*LPS padomniece Sniedze Sproģe*

[*sniedzes@lps.lv*](mailto:sniedzes@lps.lv)*; 67508529*

**\*\*\***

**Izsludinās pēdējo konkursu ES pētniecības un zinātnes programmā**

Eiropas Komisija otrdien, 10.jūlijā, izsludinās pēdējo – un lielāko – 2007.-2013.gada budžeta ietvara konkursu Eiropas Savienības pētniecības un zinātnes programmā, kurā izaugsmi un inovāciju veicinošiem projektiem tiks sadalīti apmēram 8 miljardi eiro. Šoreiz īpaša uzmanība tiks pievērsta mazajiem un vidējiem uzņēmumiem, kuriem būs pieejami apmēram 1,2 miljardi eiro.

Lai iepazīstinātu zinātnes, augstākās izglītības un biznesa pārstāvjus ar konkursa nosacījumiem tā sauktajā 7.ietvara programmā un atbildētu uz viņu jautājumiem, **pirmdien, 9.jūlijā, Eiropas Komisijas pārstāvniecības un Latvijas Universitātes kopīgi rīkotā pasākumā ES mājā piedalīsies EK pētniecības koordinators**. Latvijā no 7.ietvara programmas finansēti 204 projekti un piesaistīts ES finansējums 21,4 miljonu eiro apjomā.

**Sīkāka informācija:**

Par 7.ietvara programmas konkursu

Sanita Jemberga, EKP preses sekretāre

Tālr. + 371 28666023, epasts: [sanita.jemberga@ec.europa.eu](mailto:sanita.jemberga@ec.europa.eu)

Par BIRTI projektu

Gunta Rača, Latvijas Universitātes Attīstības un plānošanas departaments  
Tālr.: +371 29225516; e-pasts: [gunta.raca@lu.lv](mailto:gunta.raca@lu.lv)

**Vairāk informācijas pielikumā Nr.4.**

**\*\*\***

****

**VRAA informē**

# [****Portālā www.Latvija.lv/studijas varēs sākt reģistrēties pamatstudijām****](http://www.vraa.gov.lv/lv/news/article.php?id=27716)

No šī gada 2. jūlija līdz 17. jūlijam visiem studēt gribētājiem būs iespēja ātri un ērti pieteikties studijām 11 Latvijas augstskolās, izmantojot vienotā valsts un pašvaldību portāla [www.Latvija.lv/studijas](http://www.Latvija.lv/studijas) sniegto e - pakalpojumu. Topošie studenti varēs pieteikties studijām Latvijas Universitātē, Rīgas Tehniskajā universitātē, Latvijas Lauksaimniecības universitātē, Liepājas Universitātē, Rīgas Starptautiskajā ekonomikas un biznesa administrācijas augstskolā, Banku augstskolā, Ventspils Augstskolā, Daugavpils Universitātē, Informācijas sistēmu menedžmenta augstskolā, Rēzeknes Augstskolā, un Vidzemes Augstskolā. E-pakalpojumā reflektanti varēs sekot līdzi pieteikšanās gaitai un uzzināt konkursa rezultātus.

<http://www.vraa.gov.lv/lv/news/article.php?id=27716>

**PIELIKUMOS**

* Nr.1 ; 2 ; 3; - LPS nesaskaņojumi.
* Nr.4 – Par konkursu ES pētniecības un zinātnes programmā
* Nr.5 - Valsts aģentūras „Lauksaimniecības datu centrs” iesnieguma veidlapa

*Pašvaldībām aktuālu informāciju lasiet arī LPS mājas lapā* [*www.lps.lv*](http://www.lps.lv)

*Sekojiet LPS aktualitātēm arī twitter.com:* [*http://twitter.com/lps\_lv*](http://twitter.com/lps_lv)

***Ilze Mutjanko,*** *LPS padomniece sabiedrisko attiecību jautājumos,* [*ilze.mutjanko@lps.lv*](mailto:ilze.mutjanko@lps.lv)